Fil 2:9 Ons lees in ons vers dat Christus gehoorsaam was tot in die dood. In ons tyd hoor 'n mens ander dikwels sê dat gehoorsaamheid eintlik nie by die geloof behoort nie. Dit sou net om die liefde gaan. Gehoorsaamheid en liefde sou nie kon saamgaan nie. Jy hoor dieselfde as mense sê dat dit in die geloof om Jesus gaan en nie om die leer nie. Dit sou nie belangrik wees om oor die leer te praat nie want ons moet ander van Jesus vertel. Die laaste is heeltemal waar! Nogtans is dit die vraag of gehoorsaamheid, of die leer nie ook belangrik is nie.
Ons kry in ons teks juis deur God se Seun se voorbeeld 'n baie duidelike antwoord. Die Here Jesus was gehoorsaam terwyl niemand so vol liefde vir Vader in die hemel was as Hy nie. Ons sien hier hoe die regte liefde vir God juis saamgaan met die leef in gehoorsaamheid aan God. Gehoorsaam aan Sy opdrag, Gehoorsaam aan Sy wil soos ons die in die Bybel lees! Die Here Jesus wil uit liefde vir Sy Vader niks anders doen as om die woorde van Sy Vader in te drink en daarvolgens te leef! Hy sê tydens Sy lewe op aarde; "My voedsel is om die wil te doen van Hom wat My gestuur het en om Sy werk te volbring." Joh 4:34 Dit is vir ons dan die vraag hoe ons die wil van ons Hemelvader leer ken. Uit God se eie Woord, uit wat Hy ons daar leer! Die leer is belangrik en onmisbaar om regtig die Heer te leer ken: Jesus Christus. Om Hom te volg en van Hom te vertel aan hulle wat Hom nie ken nie!